wickkiey/tamil-wikipedia-markdown huggingface dataset:
# செருத்தாழம் குன்னின்மதிலகம் மகாதேவர் கோயில்



**குன்னின்மதிலகம் மகாதேவர் கோயில்** இந்தியாவில் கேரள மாநிலம் கண்ணூரில் செருத்தாழம் என்னுமிடத்தில் அமைந்துள்ளது. இந்தக் கோயிலின் பழைய பெயர் குன்னின்மதிலகம் சிவன் கோயில் என்பதாகும். இக்கோயிலின் மூலவரான சிவன் 'ஸ்ரீ குன்னின்மதிலகத்தப்பன்' என்று அழைக்கப்படுகிறார். அவர் காலையில் தட்சிணாமூர்த்தியாகவும், மதியம் கிராதகமூர்த்தியாகவும், மாலையில் உமாமகேஸ்வரராகவும் பக்தர்களால் வழிபடப்படுகிறார்.  

## வரலாறு
*திரேதா யுகத்தில்*, ராமரின் பக்திமிக்க, நம்பகமான தூதரான ஆஞ்சநேயரிடம், ராமேஸ்வரத்தில் மகாதேவரின் திருவுருவத்தை நிறுவும் பொறுப்பு ராமரால் ஒப்படைக்கப்பட்டது..அவர் செல்லும் வழியில், இந்தப் புனித பூமியில் மகாதேவரின் தெய்வ உருவத்தின் ஒரு பகுதியை நிறுவினார். அதன்காரணமாக அவர் ராமேஸ்வரத்தை அடையத் தாமதமானது. ஆஞ்சநேயரின் தாமதமான வருகையால், களிமண்ணால் செய்யப்பட்ட மகாதேவரின் திருவுருவத்தை ராமர் நிறுவி, மீதமுள்ள உயிர் சக்தியை தனுஷ்கோடியில் அமைந்துள்ள களிமண் கடவுளுக்கு அளித்தார்.  

அபரிமிதமான ஆசீர்வாத சக்தியின் காரணமாகவும், நிலத்தின் முக்கியத்துவத்தின் காரணமாகவும், கடவுள்களும் துறவிகளும் இந்த இடத்தில் மகாதேவரின் தெய்வத்தை வணங்கினர். *கலியுகத்தில்*, சுமார் ஆறு பிராமண குடும்பங்கள் இங்கு மகாதேவரின் மூலவர் சன்னதியைக் கட்டி, மூன்று வெவ்வேறு வடிவங்களில் கடவுளை வணங்கினர். நாளடைவில் அன்னிய படையெடுப்பின் காரணமாகவும், கவனிப்பாரின்றியும் கோயிலின் பல பகுதிகள் அழிந்துபோயின. 1980களில், கோயில் அறங்காவலர்களின் குடும்பத்தினரும் உள்ளூர் பக்தர்களும் கோயிலைப் புதுப்பிக்க ஆரம்பித்தனர்.  

## திருப்பணிகள்
2011 மார்ச் 7 முதல் மார்ச் 13 வரை கோயிலில் குறி கேட்கப்பட்டு, பல பரிகாரப் பணிகள் நடந்தன. பிறகு, குழு அமைக்கப்பட்டு, கோயிலின் பழமையைத் தக்கவைக்க முயற்சிகள் மேற்கொள்ளப்பட்டன. மூலவர் சன்னதி, நமஸ்கார மண்டபம், கருவறையைச் சுற்றிய நாளம்பலம், விக்னேசர் சன்னதி, சுப்பிரமணியர் சன்னதி, சரஸ்வதி மண்டபம் ஆகியவற்றை புதுப்பிக்கும் பணி மேற்கொள்ளப்பட்டு, நிறைவடைந்தன.
# முசாபரித்து வம்சம் (குசராத்து)

**முசாபரித்து வம்சம்** (*Muzaffarid dynasty*) சில சமயங்களில் **அகமதாபாத் வம்சம்** என்று குறிப்பிடப்படுகிறது. 1391 முதல் 1583 வரை மேற்கு இந்தியாவில் குசராத்தின் சுல்தான்களாக இருந்தனர். தில்லி சுல்தானகத்தின் துக்ளக் வம்சத்தின் ஆதிக்கத்தின் கீழ் குசராத்தின் ஆளுநராக இருந்த ஜாபர் கான் (பின்னர் முசாபர் ஷா I ) வம்சத்தின் நிறுவனர் ஆவார். 1398 இல் திமூரால் டெல்லி கைப்பற்றப்பட்டதையடுத்து சுல்தானகம் பலவீனமடைந்தபோது, ஜாபர் கான் தன்னை ஒரு குசராத்தின் சுதந்திர சுல்தானாக அறிவித்துக் கொண்டார். இவரது மகன், முதலாம் முகமது சா அகமதாபாத்தில் தலைநகரை நிறுவினார். 1572 இல் முகலாயப் பேரரசு குசராத்தைக் கைப்பற்றும் வரை, வம்சம் கிட்டத்தட்ட 200 ஆண்டுகள் ஆட்சி செய்தது. மக்மூத் பெகடாவின் கீழ் சுல்தானகம் அதன் விரிவாக்கத்தின் உச்சத்தை அடைந்தது. கிழக்கே மால்வாவையும் மேற்கே கச்சு வளைகுடாவையும் தனது எல்லைகளாகக் கொண்டிருந்தது.  

## தோற்றம்
ஜாபர் கானின் தந்தை சதாரன், (சௌத்ரி) வேளாண்மையைத் தொழிலாகக் கொண்டவர். இராஜ்புத்திரரான அவர் நவீன அரியானாவில் உள்ள தானேசரைச் சேர்ந்தவர். அவர் தெற்கு பஞ்சாபிலிருந்து வந்த தங்க் கத்ரி அல்லது ஒரு ஜாட் முஸ்லிமாகக்கூட இருக்கலாம். பகதூர் ஷாவின் ஆட்சியின் போது, குசராத் இராச்சியம் ஆப்கானிய வம்சாவளியைச் சேர்ந்ததாக விவரிக்கப்பட்டது.  

ஜாபர் கான் வாஜி-உல்-முல்க் என்ற பெயரை ஏற்றுக்கொண்டார். வாஜி-உல்-முல்க் மற்றும் அவரது சகோதரர் செல்வாக்கு மிக்க சௌதாரிகளாக இருந்தனர். அவர்கள் தொழிலில் விவசாயம் செய்பவர்களாக இருந்தனர். ஆனால் அவர்கள் ஒரு இராணுவத்தையும் கொண்டிருந்தனர். இவரது இந்து முன்னோர்கள் இந்துக் கடவுளான இராமனின் வம்சாவளியைக் கூறினர். இத்தகைய மரபுவழிகள் அரச மரபை மகிமைப்படுத்த புனையப்பட்டது . மேலும், பொதுவாக எவராலும் ஏற்றுக்கொள்ளப்படவில்லை.
# தெனிசு ஜே1048−3956



**தெனிசு ஜே1048-3956** *(DENIS J1048−3956)* என்பது புவியிலிருந்து 13.2 ஒளி ஆண்டுகள் தொலைவில் உள்ள எக்கி விண்மீன்குழாம் தெற்கு விண்மீன் மண்டலத்தில், புவிக்கு மிக நெருக்கமான விண்மீன்களில் ஒரு விதிவிலக்காக சிறிய, மங்கலான மிகக் குளிர்ந்த செங்குறுமீனாகும். இந்த விண்மீன் மிகவும் மங்கலானதும் சுமார் 17, பருமையுடன் உள்ள, படக்கருவியுள்ள தொலைநோக்கியால் பார்க்கமுடிந்தது ஆகும் . இது 2000 ஆம் ஆண்டில் Xavier Delfosse (கேனரி தீவு வானியற்பியல் நிறுவனம், இப்போது கிரெனோபுள் வான்கானகம்) மற்றும் தியரி போர்வெயில் (கனடா-பிரான்சு-அவாய் தொலைநோக்கிக் குழுமம்) ஆகியோரால் மற்ற ஒன்பது வானியலாளர்களின் உதவியுடன் கண்டுபிடிக்கப்பட்டது.  

இயக்கவியலாக, தெனிசு ஜே1048−3956 இளம் மெல்லிய வட்டுக்கு சொந்தமானது. 2005 ஆம் ஆண்டில் கதிரலை வானியல் மூலம் இந்த பொருளிலிருந்து ஒரு திறன்வாய்ந்த சுடருமிழ்வு கண்டறியப்பட்டது.  

ஜே1048 மிகச்சிறிய, குறைந்த பாரிய விண்மீன்களுக்கு ஒரு சிறந்த எடுத்துக்காட்டு. சூரியனைப் போல வெறும் 7.5% பொருண்மை மட்டுமே கொண்ட இது, அதன் மையத்தில் இணைவைத் தக்கவைக்கும் அளவுக்கு பெரியதாக இல்லை. உண்மையில், இது மிகவும் சிறியது, மங்கலானது மற்றும் குளிர்ச்சியானது, இது முதலில் பழுப்புக் குறுமீனாகக் கருதப்பட்டது.
# சிஎச்எக்சுஆர் 73



இந்த விண்மீன் சா I என்ற மூலக்கூற்று முகிலுக்குள் அமைந்துள்ளது. இது 3,490 கெ பாகையினும் குறைந்த வெப்பநிலை செங்குறுமீன்களுக்குப் பொதுவானது, ஆனால் வழக்கமான செங்குறுமீன்கலைப் போலல்லாமல் இது வழக்கத்திற்கு மாறாக 0.83 பெரிய ஆரம் கொண்௶உள்ளது. இதற்குக் காரணம் அதன் இளம்ளாகவையான 8 மில்லியன் ஆண்டுகள் மட்டுமே.  

## கோள் அமைப்பு
இந்த இணைக்கோள், CHXR 73 பி, நேரடி படிமாக்க வழி கண்டுபிடிக்கப்பட்டது. CHXR 73 விண்மீன் சுமார் 12 மடங்கு வியாழன்களின் பொருண்மை கொண்டது. இது கோள்களுக்கான மேல் பொருண்மை வரம்புக்கு அருகில் இருப்பதால், தன் வகைப்படுத்தலை கடினமாக்குகிறது.
# அரியானா கிராமப்புற பழங்கால அருங்காட்சியகம்


**டாக்டர் மங்கள் சைன் அருங்காட்சியகம்** (முன்னதாக, அரியானா கிராமப்புற பழங்கால அருங்காட்சியகம்) (*Haryana Rural Antique Museum*) என்பது இந்தியாவின் அரியானா மாநிலம் ஹிசாரில் உள்ள சௌத்ரி சரண் சிங் அரியானா வேளாண் பல்கலைக்கழகத்தின் காந்தி பவன் கட்டிடத்திற்குள் அமைந்துள்ளது.  

## வரலாறு
அரியானாவின் மறைந்து வரும் கிராமப்புறத்தின் பழங்காலப் பொருட்களைப் பாதுகாக்கும் பொருட்டு, அருங்காட்சியகக் கட்டுமானம் 1975-இல் தொடங்கப்பட்டு, 1978-இல் நிறைவடைந்தது. அருங்காட்சியகம் 2010-இல் கூடுதல் இடத்துடன் விரிவாக்கப்பட்டது.  

### சீரமைப்பு
அருங்காட்சியகத்தின் சீரமைப்பு 2018-இல் தொடங்கி 2019-இல் முடிவடையும் என்று எதிர்பார்க்கப்பட்டது. ஆனால், 2021-இல் முடிக்கப்பட்டது. இந்த அருங்காட்சியகத்தில் இப்போது சௌதரி சரண் சிங் அரியானா வேளாண்மை பல்கலைக்கழகத்தின் மைய வளாகம், ஒரு கலையரங்கம், அரியானாவின் வெவ்வேறு மண் மாதிரிகள், பல்கலைக்கழகத்தின் முன்னோடித் திட்டங்களைக் காண்பிக்கும் மின்னணு தளம், அரியானாவின் பாரம்பரிய மற்றும் நாட்டுப்புறக் கதைகள், ஒரு நூலகம் எனப் பலவும் அடங்கியுள்ளன.  

மார்ச் 2022-இல், மாநிலத்தின் முதல்வர் மனோகர் லால் கட்டார் முன்னிலையில் அரியானாவின் ஆளுநர் பண்டாரு தத்தாத்ரேயா இந்த அருங்காட்சியகத்தை பொதுமக்கள் பார்வைக்காகத் திறந்து வைத்தார்.  

## சேகரிப்புகள்
இந்த அருங்காட்சியகத்தில் அரியானாவின் விவசாயம் மற்றும் கிராமப்புற சமுதாயத்தின் வளர்ச்சியை வெளிப்படுத்தும் தொல்பொருட்களின் தொகுப்பு உள்ளது. சேகரிப்பில் ஆடைகள், விவசாய மற்றும் பண்ணை கருவிகள், கிராமப்புற கருவிகள் மற்றும் உபகரணங்கள், கிராமப்புற இசைக்கருவிகள், ஆண்கள் மற்றும் பெண்களுக்கான அரியான்வி நாட்டுப்புற ஆடைகள், பண்ணை வாகனங்கள் போன்றவை அடங்கும்.  

இந்த அருங்காட்சியகத்தில் ஒரு கலவையான யதார்த்த இணைய வழி காட்சி உள்ளது. அங்கு பார்வையாளர்கள் கிராமப்புற அரியானாவின் விவசாய மற்றும் சமூக வளர்ச்சியைப் பார்க்கவும் உணரவும் முடியும், அத்துடன் மெய்நிகர் உலகில் சௌதரி சரண் சிங் அரியானா வேளாண்மை பல்கலைக்கழகம் வளாகத்தைப் பார்வையிடவும் முடியும்.  

## கண்காட்சி அரங்கம்
பல்கலைக்கழகத்தின் விரிவாக்கக் கல்வித் துறையைக் கொண்ட காந்தி பவன் கட்டிடத்தில், பொருட்காட்சி நடத்துவதற்கான அரங்கும் உள்ளது.  

## புகைப்படங்கள்

## இதனையும் காண்க
- ஜஹாஜ் கோதி அருங்காட்சியகம், ஹிசார்
- ராகி கர்கி சிந்து பள்ளத்தாக்குப் பண்பாட்டு அருங்காட்சியகம்
- அசிகர் கோட்டை
- ரேவாரி ரயில்வே பாரம்பரிய அருங்காட்சியகம்
# சுட்டைன் 2051



சுட்டைன் 2051 மிக அருகில் உள்ள செங்குறுமீனும்வெண்குறுமீனும் இணைந்த தனி பைனரி அமைப்பு ஆகும்.( 40 எரிடானி, கி.மு. காலத்தில் 16.26 ஒளியாண்டுகளுக்கு அருகில் அமைந்திருந்தது. ஆனால் இது ஒரு மூவிண்மீன் அமைப்பின் பகுதியாகும்).  

சுட்டைன் 2051 பி, சிரியசு பி, புரோசியோன் பி, வான் மானெனின் நட்சத்திரம், எல்பி 145-141, ம் 40 எரிடானி பி ஆகியவற்றுக்குப் பிறகு 6வது அருகில் உள்ள வெண்குறுமீ னாகும் .  

## பண்புகள்
இந்த இரண்டு விண்மீன்களில் A ஒரு பொலிவானசெங்குறுமீன் ஆகும், ஆனால் மிகவும் பெரிய உறுப்பான B ஒரு வெண்குறுமீன் ஆகும்.  

2017 ஆம் ஆண்டில், சுட்டைன் 2051 பி நெடுந்தொலைவு விண்மீனுக்கு முன்னால் கடப்பதைக் காண முடிந்தது. அருகிலுள்ள விண்மீனின் ஈர்ப்பு விசையால் விண்மீன் ஒளியின் வளைதல் அதன் பொருண்மையை நேரடியாக அளவிட வழிவகுத்தது. ஸ்டீன் 2051 B இன் பொருண்மை மதிப்பு ஆகும். இது கரிம- உயிரக அகட்டுடன் கூடிய வெண்குறுமீனாக எதிர்பார்க்கப்படும் நெடுக்கத்தில் பொருந்துகிறது.
# களரிவாத்துக்கல் கோயில்


**களரிவாத்துக்கல் பகவதி கோயில்**, இந்தியாவின் கேரள மாநிலத்தில் வளப்பட்டணம் ஆற்றுக்கு அருகில் அமைந்துள்ள *பத்ரகாளி சன்னதி* ஆகும். இது *சிரக்கல் அரச குடும்பத்தின்* குடும்பக் கோயிலாகும். கோயிலின் மூலவர்உக்கிர வடிவ *பத்ரகாளி* ஆவார். பழங்கால தற்காப்புக் கலையான *களரிப்பாயத்தின்* தாயாகக் கருதப்படுபவர் *களரிவாத்துக்கல் பகவதி* ஆவார். இக்கோயில் *மலபார் தேவஸ்வம் வாரியத்தால்* நிர்வகிக்கப்படுகிறது. இது வாரியத்தின் *A* கோயிலாக வகைப்படுத்தப்பட்டுள்ளது. களரி வாட்டில்கல் என்ற சொல்லில் இருந்து களரிவாத்துக்கல் வந்துள்ளது. ஆண்டு முழுவதும் கோயில் திறக்கப்பட்டு இருக்கும். கோயிலில் காலையில் *உஷாக்கால பூசையும்*, மதியம் *பந்தீரடி பூசையும்*, *சக்தி பூஜையும்* நடைபெறுகிறது.  

## தெய்யம்
தெய்யம் என்பது வட மலபாரில் உள்ள கோயில்கள் மற்றும் காவுகளில் நடத்தப்படும் ஒரு மத சடங்கு கலை வடிவமாகும். கோலத்திரியின் குலதெய்வமாக விளங்கும் இக்கோயில் வருடத்தின் கடைசி தெய்யத்தை நடத்துகிறது.  

## திருவிழாக்கள்
இக்கோயிலில் இரண்டு முக்கிய திருவிழாக்கள் உள்ளன. *பூரம்* திருவிழா (மார்ச்-ஏப்ரல் மாதங்களில் 9 நாட்கள்) மலையாள நாட்காட்டி மாதமான மீனம் *கார்த்திகை* நட்சத்திரத்தில் தொடங்கி *உத்திரம்* நட்சத்திரத்தில் முடிவடைகிறது. 7ஆம் நாள் சிலையானது சிவேசுவரம் கோயிலுக்கு எடுத்துச்செல்லப்படும். 8ஆம் நாள் கடலை கிருஷ்ணர் கோயிலுக்கு எடுத்துச் செல்லப்படும். 9ஆம் நாள் வாணவேடிக்கையுடன் மீண்டும் திருப்பி எடுத்து வரப்படுகிறது. *களரிப்பாயத்து* நிகழ்ச்சியுடன் திருவிழா தொடங்குகிறது.  
## படத்தொகுப்பு
<>  

</>  

## மேலும் பார்க்கவும்
- ராஜராஜேஸ்வரர் கோவில்
- திருவற்காடு பகவதி கோவில்
- அன்னபூர்ணேஸ்வரி கோவில்
# கூவத்தூர் (தெற்கு)


<templatestyles src="Module:Infobox/styles.css"></templatestyles>  
**கூவத்தூர் (தெற்கு)**(*Koovathur-South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள ஆண்டிமடம் வட்டத்திலுள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, கூவத்தூர் தெற்கு கிராமத்தில் 1947 ஆண்கள் 1962 பெண்கள் என மொத்தம் 3909 பேர் இருந்தனர்.  

## மேலும் பார்க்கவும்

- கூவத்தூர் (வடக்கு)
# கயர்லாபாத்


**கயர்லாபாத்** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின் படி கயர்லாபாத் கிராமத்தில் 2209 ஆண்கள் 2056 பெண்கள் என 4265 பேர் இருந்தனர்.
# வாத்தியூர்


**விரகாலுர்** (viragalur) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.  

## மக்கள்தொகை
ஆம் ஆண்டு மக்கள்தொகை கணக்கெடுப்பின் படி வாத்தியூர் கிராமத்தில் 2443 ஆண்கள் 2451 பெண்கள் என மொத்தம் 4894 பேர் வசித்தனர்.
# கீழக்காவாட்டான்குறிச்சி


**கீழக்காவாட்டான்குறிச்சி** (*Keezhakavattankurichi*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள அரியலூர் தாலுக்காவில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, கீழக்காவாட்டான்குறிச்சி கிராமத்தில் 2396 ஆண்கள் 2461 பெண்கள் என மொத்தம் 4857 பேர் இருந்தனர்.
# கோடங்குடி (வடக்கு)


**கோடங்குடி வடக்கு** *(Kodangudi North)* என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இது ஜெயங்கொண்டம் சட்டப்பேரவைத் தொகுதிக்கு உட்பட்டதாகும்.  

## மக்கள்தொகை
2001 மக்கள்தொகை கணக்கெடுப்பின்படி, கோடங்குடி (வடக்கு) கிராமத்தில் 686 ஆண்கள் 659 பெண்கள் என மொத்தம் 1345 மக்கள் வசித்தனர்.
# ஆலம் சா


**அலா-உத்-தின் ஆலம் சா** (*Ala-ud-Din Alam Shah*) தில்லி சுல்தானகத்தை ஆண்ட சையிது வம்சத்தின் நான்காவதும் மற்றும் கடைசி ஆட்சியாளரும் ஆவார். இவர் பெரும்பாலும் திருக்குர்ஆனைப் படிப்பதிலேயே தனது நேரத்தைச் செலவிட்டார் .  

## வாழ்க்கை
அலா உத்-தின் என்ற பெயரில் பிறந்த இவர் தனது தந்தை முகமது சாவுக்குப் பிறகு அரியணை ஏறினார். பின்னர், ஆலம் சா ("உலக ராஜா") என்ற ஆட்சிப் பெயரைப் பெற்றார். ஆலம் சா, 1448 இல் அரியணை பொறுப்பை கைவிட்டு தில்லியை விட்டு பபதாவுனுக்குச் சென்று ஓய்விலிருந்தார். மூன்று ஆண்டுகளுக்குப் பிறகு, லௌதி வம்சத்தை நிறுவி பக்லுல் கான் லௌதி 19 ஏப்ரல் 1451 அன்று லௌதி வம்சத்தின் சுல்தானானார்
# மடை வடுகுந்தா சிவன் கோயில்



**மடை வடுகுந்தா சிவன் கோயில்,** இந்தியாவில் கேரள மாநிலம் கண்ணூர் மாவட்டத்தின் மடை கிராமத்தில் தற்போது "மடை பாரா" என்று பொதுவாக அறியப்படுகின்ற பீடபூமி நிலத்தில் இடைக்காலத்தில் " கோலத்திரி " மன்னர்களால் கட்டப்பட்டதாக நம்பப்படுகிறது.  

## அமைவிடம்
இது கண்ணூருக்கு வடக்கில் 22 கி.மீ. தொலைவில் அமைந்துள்ளது. கோலத்திரி இராச்சியம் என்பது 5 முதல் 8 ஆம் நூற்றாண்டு வரை "எழிமலை" பேரரசை ஆண்ட மூஷாக வம்சத்தின் உள்ளார்ந்த கிளை ஆகும். சுமார் 1200 ஆண்டுகளுக்கு முன்பு அவர்களின் வம்சத்தைச் சேர்ந்த ஒரு கிளையினர் இடம்பெயர்ந்து எழிமலைக்கு தெற்கில் 4 கி.மீ. தொலைவில் மடையில் குடியேறினர். அவ்விடம் ஒரு முக்கியமான துறைமுகமாகவும், வர்த்தக மையமாகவும் இருந்தது. அவர்கள் அரண்மனைகளையும், கோயில்களையும் உருவாக்கி, தம் தலைமையகத்தை மடை பாரா என்ற இடத்தில் நிறுவினர். சிவபெருமானின் சுயம்பு எனப்படுகின்ற தெய்வீக சக்தி இருப்பதால் இக்கோயிலானது அதன் தென்மேற்கு மூலையில் உள்ள மடை பாறை மீது கட்டப்பட்டது.  

## மேலும் பார்க்கவும்
- கேரளாவின் கோவில்கள்
# சேலம் வருவாய் கோட்டம்


**சேலம் வருவாய் கோட்டம்** (*Salem division*) என்பது இந்தியாவின், தமிழ்நாட்டின், சேலம் மாவட்டத்தில் உள்ள ஒரு வருவாய் கோட்டமாகும். இதில் சேலம் வட்டம், சேலம் மேற்கு வட்டம், சேலம் தெற்கு வட்டம், ஏற்காடு வட்டம், வாழப்பாடி வட்டம் ஆகிய வட்டங்கள் அடங்கி உள்ளன.
# ஏ. கே. சுப்பையா


**ஏ. கே. சுப்பையா** (*A. K. Subbiah*) இந்தியாவைச் சேர்ந்த ஓர் அரசியல்வாதியாவார். தமிழ்நாட்டைச் சேர்ந்த இவர் இந்தியாவின் நாடாளுமன்ற உறுப்பினராக இருந்தார். 1962 ஆம் ஆண்டில் நடைபெற்ற தேர்தலில் திருத்துறைப்பூண்டி தொகுதியிலிருந்தும், 1967 மற்றும் 1971 ஆம் ஆண்டுகளில் கோட்டூர் தொகுதியிலிருந்தும் போட்டியிட்டு தேர்ந்தெடுக்கப்பட்டார்.  

ஒருங்கிணைந்த தஞ்சை மாவட்டத்தில் நிலப்பிரபுக்களிடம் பண்ணையாள்களாக வீடற்ற நிலையில் இருந்து வந்த விவசாயத் தொழிலாளர்களுக்கு வீட்டுமனை பட்டா பெற்றுத் தருவதற்கு ஏ. கே. சுப்பையா முயற்சிகள் மேற்கொண்டார்.  

ஏ.கே. சுப்பையாவின் மகன் ஏ. கே. எசு. விச்சயன், தமிழக அரசின் தில்லி சிறப்புப் பிரதிநிதியாகப் பணியாற்றுகிறார். மேலும் ஏ. கே. எசு. விச்சயன் தமிழ்நாட்டின் நாகப்பட்டினம் தொகுதியில் இருந்து மூன்று முறை இந்திய நாடாளுமன்ற உறுப்பினராகவும் இருந்தார்.  

## 1962 தேர்தல்
1962 ஆம் ஆண்டு நடைபெற்ற சட்டமன்ற தேர்தலில் ஏ.கே. சுப்பையா இந்தியப் பொதுவுடைமைக் கட்சியின் வேட்பாளராக திருத்துறைப்பூண்டி தொகுதியில் போட்டியிட்டு இந்திய தேசிய காங்கிரசு வேட்பாளரான வி. வேதையன் என்பவரை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.  
## 1967 தேர்தல்
1967 ஆம் ஆண்டு நடைபெற்ற சட்டமன்ற தேர்தலில் ஏ.கே. சுப்பையா இந்தியப் பொதுவுடைமைக் கட்சியின் வேட்பாளராக கோட்டூர் தொகுதியில் போட்டியிட்டு இந்திய தேசிய காங்கிரசு வேட்பாளரான சி. எம். அம்பிகாபதி என்பவரை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.  
## 1971 தேர்தல்
1967 ஆம் ஆண்டு நடைபெற்ற சட்டமன்ற தேர்தலில் ஏ.கே. சுப்பையா இந்தியப் பொதுவுடைமைக் கட்சியின் வேட்பாளராக கோட்டூர் தொகுதியில் போட்டியிட்டு இந்திய தேசிய காங்கிரசு வேட்பாளரான டி. இராசமாணிக்கம் என்பவரை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.
# துளார்


**துளார்** (*Tular*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.  

## மக்கள்தொகை
மக்கள்தொகை கணக்கெடுப்பின் படி துளார் கிராமத்தில் 1223 ஆண்கள் 1233 பெண்கள் என 2,456 பேர் வசித்தனர்.
# குழுமூர் (அரியலூர்)


**குழுமூர்** (*Kulumur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, குழுமூர் கிராமத்தில் 2452 ஆண்கள் மற்றும் 2296 பெண்கள் என மொத்தம் 5028 பேர் இருந்தனர்.
# காட்டகரம் (வடக்கு)


**காட்டகரம் வடக்கு** (*Kattagaram North*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.  

## மக்கள்தொகை
2001 மக்கள்தொகை கணக்கெடுப்பின்படி, காட்டகரம் (வடக்கு) கிராமத்தில் 1480 ஆண்கள் 1477 பெண்கள் என மொத்தம் 2957 பேர் வசித்தனர்.
# மகர்புரா அரண்மனை


**மகர்புரா அரண்மனை** (*Makarpura Palace*) என்பது இன்றைய இந்தியாவின் குஜராத்தின் வதோதராவில் உள்ள பரோடா மாநிலத்தின் கெய்க்வாட்சின் அரச அரண்மனை ஆகும். இது இத்தாலிய பாணியில் 1870-ஆம் ஆண்டில் மகாராஜா கெந்தே ராவால் கட்டப்பட்டது. இது அரச குடும்பத்தால் கோடைகால வசிப்பிடமாகவும், வேட்டையாடும் இடமாகவும் பயன்படுத்தப்பட்டது. இந்த அரண்மனை இப்போது இந்திய விமானப்படையால் எண்.17 டெட்ரா பள்ளி எனப்படும் பயிற்சிப் பள்ளியாகப் பயன்படுத்தப்படுகிறது.  

## வரலாறு
1866 ஆம் ஆண்டில், பரோடாவின் மகாராஜா, கந்தே ராவ், ஆண்டில் முடிக்கப்பட்ட ஒரு புதிய அரண்மனையைக் கட்டினார் 1856 முதல் 1870 வரை பரோடாவை ஆண்ட கந்தேராவ் II கெய்க்வாட்டின் சகோதரர் மல்கர் ராவ் கெய்க்வாட் இந்த அரண்மனையின் ஒரு பகுதியை அழித்ததாகக் கூறப்படுகிறது. இது 1883-1890 ஆண்டுகளுக்கு இடையில் மகாராஜா சாயாஜிராவ் கெய்க்வாட் III ஆல் விரிவாக்கப்பட்டு புதுப்பிக்கப்பட்டது மற்றும் அதே இத்தாலிய மறுமலர்ச்சி பாணியில் ராபர்ட் ஃபெலோஸ் சிஷோல்ம் (1840-1915) வடிவமைத்தார். இந்த அரண்மனை பல ஆண்டுகளாக இந்திய விமானப்படையின் பயிற்சிப் பள்ளியாக பயன்படுத்தப்பட்டது.  

## அமைவிடம்
கந்தேராவ் II கெய்க்வாட் மகர்புராவுக்கு அருகில் உள்ள தானியாவியில் நிறைய நேரம் செலவிட்டார்; அது அப்போது *ஷிகர்கானா* என்று அழைக்கப்பட்டது. மான் சரணாலயத்திற்கு அருகாமையில் இருப்பதால், அரண்மனைத் தளம் மகர்புராவில் தேர்ந்தெடுக்கப்பட்டது.  

## கட்டமைப்பு மற்றும் நிலப்பரப்பு
இந்த அரண்மனை இரண்டு பகுதிகளாகப் பிரிக்கப்பட்ட மூன்று அடுக்குகளைக் கொண்டது. ஒரு பகுதி இரண்டாம் கந்தேராவ் கெய்க்வாட் என்பவரால் கட்டப்பட்டது, மற்றொரு பகுதி மகாராஜா மூன்றாம் சாயாஜிராவ் கெய்க்வாட் என்பவரால் கட்டப்பட்டது. இரண்டு பகுதிகளும் ஒரே மாதிரியானவை. இவை இத்தாலிய மறுமலர்ச்சி கட்டிடக்கலையை பிரதிபலிக்கின்றன. இந்த இரண்டு பகுதிகளும் தரை மற்றும் முதல் தள மட்டங்களில் உள்ள தாழ்வாரங்களால் இணைக்கப்பட்டுள்ளன. இத்தாலிய பாணி பல்வளைவு நீரூற்றுகளுடன் கூடிய ஒற்றை அடுக்குடைய வளைதளத்தால் மூடப்பட்ட வாகனங்கள் உட்புகுந்து சென்று ஒரு வளாகத்திற்குள் செல்லும் அமைப்பு உள்ளது.  

இது அலங்கார வளைவுகளைக் கொண்ட பலகணிகள் மற்றும் மரப்படிக்கட்டுகளுடன் நூற்றுக்கும் மேற்பட்ட அலங்கரிக்கப்பட்ட செங்கல் அறைகளைக் கொண்டுள்ளது. மேலே செல்ல செல்ல வளைவின் அளவு சிறியதாகிறது.  

அரண்மனையின் பின்புறம் படிக்கட்டுகளால் இணைக்கப்பட்ட மற்றும் சஜ்ஜாக்களால் நிழலிடப்பட்ட அடுக்கு மாடிகளைக் கொண்டுள்ளது.  

அரண்மனை 130 ஏக்கர் பரப்பளவில் ஜப்பானிய பாணி தோட்டத்தைக் கொண்டுள்ளது. இது அரச தாவரவியல் பூங்காவின் கட்டிடக் கலைஞரான வில்லியம் கோல்ட்ரிங் என்பவரால் வடிவமைக்கப்பட்டது. தோட்டத்திற்கு கியூ என்று பெயரிடப்பட்டது மற்றும் நீச்சல் குளம், அன்னங்கள் கொண்ட ஏரி ஆகியவற்றைக் கொண்டிருந்தது. அரசர் அரண்மனைக்கு வருகை தந்த போது அவரை வரவேற்க யானைத் தந்த நீரூற்றுகள் செயல்பட்டன.  

ஒரு காலத்தில் வர்ணம் பூசப்பட்ட கூரைகள், பிரமாண்டமான மரப் படிக்கட்டுகள், வெளிப்புறத்தைப் பாதுகாக்க சிறப்பாக வடிவமைக்கப்பட்ட பூச்சுகள் கொண்ட , சரவிளக்குகள் மற்றும் மரச் சாமான்களைக் கொண்டிருந்த அரண்மனையின் உட்புறம் தற்போது மிகவும் பாழடைந்த நிலையில் உள்ளது.  

## பிரபலமான கலாச்சாரத்தில்
1924 ஆம் ஆண்டு பேசாப படமான *பிருத்வி வல்லப்* அரண்மனையைச் சுற்றி படமாக்கப்பட்டது.
# காட்டகரம் தெற்கு


**காட்டகரம் தெற்கு** (*Kattagaram South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, காட்டகரம் தெற்கு கிராமத்தில் 872 ஆண்கள் 985 பெண்கள் என மொத்தம் 1857 மக்கள் வசித்தனர்.
# வானதிராயன்பட்டினம்


**வாணாதிராயன்பட்டினம்** (*Vanathirayanpattinam*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இது ஜெயங்கொண்டம் சட்டப்பேரவைத் தொகுதிக்கு உட்பட்ட பகுதியாகும்.  

## மக்கள்தொகை
2011 மக்கள்தொகை கணக்கெடுப்பின்படி, வானதிராயன்பட்டினத்தின் மொத்த மக்கள் தொகை 4,687 ஆகும். இதில் 2,331 ஆண்கள் மற்றும் 2,356 பெண்கள் ஆவர். கல்வியறிவு விகிதம் 67.05 சதவீதம் (ஆண்கள் 77.36 சதவீதம் மற்றும் பெண்கள் 57.00 சதவீதம்); இது தமிழ்நாட்டின் 80.09 சதவீத எழுத்தறிவை விட குறைவாக இருந்தது.
# பஷீர் அகமது சயீத்


**பஷீர் அகமது சயீத்** (*Basheer Ahmed Sayeed*) என்பவர் 1900 ஆம் ஆண்டு பிப்ரவரி மாதம் 20 ஆம் தேதி முதல் 1984 ஆம் ஆண்டு பிப்ரவரி மாதம் 7 ஆம் தேதி வரை வாழ்ந்த ஓர் இந்திய நீதிபதியாவார். இந்திய அரசியல்வாதியாகவும் கல்வியாளராகவும் திகழ்ந்தார். மதராசு சட்டமன்றத்தில்  உறுப்பினராக பணியாற்றினார். மேலும் தென்னிந்திய கல்வி அறக்கட்டளையின் நீதிதியரசர் பஷீர் அகமது சயீது மகளிர் கல்லூரி நிறுவனராகவும உறுப்பினராகவும்  பணியாற்றினார்.  

## ஆரம்ப கால வாழ்க்கை
சயீத் 1900 ஆம் ஆண்டில் பிப்ரவரி 20 அன்று சென்னை மயிலாப்பூரில் நவாயாத் பரம்பரையில் உள்ள ஒரு பணக்கார குடும்பத்தில் பிறந்தார். இவரது தந்தை சென்னை மகாணத்தில் சக்திவாய்ந்த நிலப்பிரபுவாக இருந்தார். சயீத் மெட்ராஸ் கிறிஸ்தவக் கல்லூரியில் பட்டம் பெற்றார். இவர் மெட்ராஸ் சட்டக் கல்லூரியில் சட்டம் பயின்றார், இவர் பட்டப்படிப்பை முடித்து 1925 ஆம் ஆண்டில் வழக்கறிஞராகச் சேர்ந்தார்.  

## சமூக மற்றும் அரசியல் வாழ்க்கை
சயீத் என்பர் 1926 ஆம் ஆண்டு முஸ்லீம் லீக்கின் வேட்பாளராக சென்னை சட்ட சபைக்கு பரிந்துரைக்கப்பட்டார். முஸ்லீம் லீக்கில் 1936 வரை பணியாற்றினார். 1937 தேர்தலில், இவர் லீக் வேட்பாளராக சென்னை சட்டமன்றத்திற்கு தேர்ந்தெடுக்கப்பட்டார். சுதந்திரம் நெருங்க நெருங்க, சயீத் முஸ்லீம் லீக்கை விட்டு வெளியேறி இந்திய தேசிய காங்கிரசில் சேர்ந்தார். இவர் 1949 ஆம் ஆண்டு ஜூலை சயீத் சென்னை உயர்நீதிமன்றத்தின் செயல் நீதிபதியாகவும், ஜனவரி 1950 இல் சாதாரண நீதிபதிகளில் (puisne judge) ஒருவராகவும் நியமிக்கப்பட்டார். இவர் 1960 ஆண்டு ஓய்வு பெறும் வரை உயர் நீதிமன்ற நீதிபதியாக பணியாற்றினார்.  

சயீத், தென்னிந்திய கல்வி அறக்கட்டளையின் நிறுவனராகவும் உறுப்பினராகவும் இருந்தார. இவரின் மிக உயர்வான எண்ணமானது  தென்னிந்திய முஸ்லிம்களிடையே கல்வி மற்றும் கல்வியறிவை மேம்படுத்துவதே முக்கிய நோக்கமாக இருந்தது. இவரது அறக்கட்டளையால் 1955 ஆம் ஆண்டில் SIET மகளிர் கல்லூரியை நிறுவியது. சயீத் மெட்ராஸ் லைப்ரரி அசோசியேஷன் மற்றும் மெட்ராஸ் மியூசிக் அகாடமியின் துணைத் தலைவராகவும் இருந்தார். மியூசிக் அகாடமியின் துணைத் தலைவராக இருந்த இவர், அகாடமிக்கு சொந்தக் கட்டிடத்தை உருவாக்குவதில் முக்கியப் பங்காற்றினார்.  

## இறப்பு
சயீத் தனது 83வது வயதில் 1984 ஆம் ஆண்டு பிப்ரவரி 7 ஆம் தேதி சென்னையில் காலமானார்.  

## மரபு
சயீதின் பெயரில் உள்ள ஒரு நன்கொடையானது மதராஸ் பல்கலைக்கழகத்தில் உள்ள இஸ்லாமிய ஆய்வுகளுக்கான JBAS மையத்திற்கு ஆதரவளித்து வருகிறது. சென்னை தேனாம்பேட்டையில் உள்ள SIET மகளிர் கல்லூரி அவரது நினைவாக நீதியரசர் பஷீர் அகமது சயீது மகளிர் கல்லூரி எனப் பெயர் மாற்றம் செய்யப்பட்டது. பஷீர் அகமது சயீத் மற்றும் சக வழக்கறிஞரும் அரசியல்வாதியுமான கே. பாஷ்யம் ஐயங்கார் ஆகியோரின் நினைவாக இவர்கள் வாழ்ந்த சாலைக்கு பாஷ்யம்-பஷீர் அகமது சாலை என பெயரிடப்பட்டது.
# வேம்புக்குடி


**வேம்புக்குடி** (*Vembukudi, Ariyalur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
மக்கள்தொகை கணக்கெடுப்பின் படி வேம்புக்குடி கிராமத்தில் 3,093 பேர் வசித்தனர். இதில் 1,534 பேர் ஆண்கள் 1,559 பேர் பெண்கள்.
# ஏகே தேள்மீன்



## பான்மைகள்

ஏகே தேள்மீன் சுமார் 18 மில்லியன் ஆண்டுகள் பழமையானது. இது வானியல் கால அளவுகளில் இளமையாக உள்ளது. பைனரி முறையே M ☉ சமப் பொருண்மை கொண்ட இரண்டு விண்மீன்களைக் கொண்டுள்ளது. இவை இரண்டும் 13.6 நாட்கள் வட்டணைக் காலத்தில் சுற்றிவருகின்றன. இந்த இரும அமைப்பு சுமார் 30 வானியல் அலகுகள் ஆரம் கொண்ட ஒரு குறுகிய தூசி வளையத்தால் சூழப்பட்டுள்ளதுமிந்த இரும அமைப்புக்கும் தூசி வட்டுக்கும் இடையே உள்ள இடைவெளி சில வளிமத்தால் நிரப்பப்படுகிறது.  

இது ஒரு மையப்பிறழ்வு வட்டணையில் உள்ளது, இது வட்டுடனான ஈர்ப்பு இடைவினைகளால் மாறுபடும் அகந்திரட்டல் விகிதங்களை ஏற்படுத்துகிறது. இதன் வட்டனையின் சேய்மைப் புள்ளியில், உள் வட்டு விளிம்பில் இருந்து பொருள் இடைவெளி ஊடாக இழுக்கப்படுகிறது. பைனரியின் ஒவ்வொரு உறுப்பையும் சுற்றி வளையம் போன்ற கட்டமைப்புகளை நிரப்பும் அகந்திரட்சி நீரோடைகளை இப்பொருள் உருவாக்குகிறது. இதன் வட்டணையின் அண்மைப் புள்ளியில், வளையம் போன்ற கட்டமைப்புகள்ஈடைவினை புரிகின்றன, இது ஒரு கோண உந்த இழப்புக்கு வழிவகுக்கிறது., இதனால் ஒரு அகந்திரட்டல் வெடிப்பு ஏற்படுகிறது.  

2014 ஆம் ஆண்டு ஆகத்தில், அபுள் விண்வெளித் தொலைநோக்கி வழி வட்டணையின் சேய்மைநிலையின்போது இந்த அமைப்பு நோக்கப்பட்டது. அப்போது தொலைநோக்கி நீரகப் பாயத்தின் ஒரு துளியைக் நோக்கியது, இது விண்மீனை நோக்கி பாயும் வளிம ஓடையால் ஏற்படும் விண்மீன் ஒளிமறைப்பால் விளக்கப்படுகிறது. வட்டணை அண்மைநிலையின்போது எக்சுஎம்எம்-நியூட்டன் தரவுகள் மேம்படுத்தப்பட்ட எக்சுக்கதிரும் புற ஊதாப் பாயமும் இந்த அமைப்பில் உள்ளதைக் காட்டுகிறது. இது வட்டணையின் அண்மைநிலையின்போது வலுவான அகந்திரட்சி நடப்பதற்கான கூடுதல் அறிகுறியாகும்.
# விழுப்பணங்குறிச்சி


**விழுப்பணங்குறிச்சி** (*Vilupanankurichi*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள அரியலூர் தாலுக்காவில் உள்ள ஒரு கிராமம் ஆகும்.  

## மக்கள்தொகை
மக்கள்தொகை கணக்கெடுப்பின் படி, விழுப்பனங்குறிச்சி கிராமத்தில் 1286 ஆண்கள் 1298 பெண்கள் என மொத்தம் 2,584 பேர் வசித்தனர்.
# அசாவீரன்குடிக்காடு


**அசாவீரன்குடிக்காடு** (*Asaveerankudikkadu*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள செந்துறை தாலுக்காவில் உள்ள ஒரு கிராமம் ஆகும்.  

## மக்கள்தொகை
2011 மக்கள்தொகை கணக்கெடுப்பின்படி, அசாவீரன்குடிக்காடு கிராமத்தில் 1988 ஆண்கள் மற்றும் 1993 பெண்கள் என மொத்தம் 3981 பேர் வசித்தனர்.
# முகலாய அருங்காட்சியகம்



**சத்ரபதி சிவாஜி மகாராஜ் அருங்காட்சியகம்** (*The Chhatrapati Shivaji Maharaj Museum*), முன்பு **முகலாய அருங்காட்சியகம்** என்று அழைக்கப்பட்டது, இது இந்தியாவின் ஆக்ரா நகரத்தில் கட்ட திட்டமிடப்பட்ட ஒரு அருங்காட்சியகமாகும். இந்த அருங்காட்சியகம் 2015 இல் உத்தரப்பிரதேசத்தின் அப்போதைய முதல்வர் அகிலேஷ் யாதவ் அவர்களால் அறிவிக்கப்பட்டது, மேலும் 2017-ஆம் ஆண்டில் கட்டுமானம் தொடங்கியது. செப்டம்பர் 2020 நிலவரப்படி, அருங்காட்சியகம் இன்னும் கட்டுமானத்தில் உள்ளது. செப்டம்பர் 2020 இல் உத்தரப்பிரதேச முதல்வர் யோகி ஆதித்யநாத், முகலாய அருங்காட்சியகத்திற்கு மராட்டிய மன்னர் சிவாஜியின் பெயரை மாற்றினார்.
# எலையூர் கிழக்கு


**எலையூர் கிழக்கு** (*Elaiyur East*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, எலையூர் கிழக்கு கிராமத்தின் மக்கள்தொகை 5,443 ஆகும். இதில் 2,657 பேர் ஆண்கள் 2,786 பேர் பெண்கள்.  

இந்த கிராமம் 656.67 ஹெக்டேர் புவியியல் பரப்பளவைக் கொண்டுள்ளது.  

- 

### பள்ளிகள்

- அரசு மேல்நிலைப்பள்ளி, பூவாணிப்பட்டு
# எலையூர் மேற்கு


**எலையூர் மேற்கு** (*Elaiyur West*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, எலையூர் மேற்கு கிராமத்தில் 1572 ஆண்கள் 1552 பெண்கள் என மொத்தம் 3124 பேர் இருந்தனர்.
# சுக்விந்தர் குமார்



**சுக்விந்தர் குமார்** (*Sukhwinder Kumar*) இந்தியாவைச் சேர்ந்த ஓர் அரசியல்வாதியாவார். பஞ்சாப் மாநிலத்தில் சிரோமணி அகாலிதளம் கட்சியில் உறுப்பினராக இருந்தார். பஞ்சாப் மாநிலத்தின் லூதியானாவிலுள்ள தயானந்த் மருத்துவக் கல்லூரி மற்றும் மருத்துவமனை மருத்துவக் கல்லூரியில் மருத்துவத்தில் இளநிலை பட்டம் பெற்றுள்ளார். மருத்துவரான இவர் 2017 மற்றும் 2022 ஆம் ஆண்டுகளில் நடைபெற்ற தேர்தல்களில் பங்கா சட்டமன்றத் தொகுதியில் போட்டியிட்டு பஞ்சாப் சட்டமன்ற உறுப்பினராகத் தேர்ந்தெடுக்கப்பட்டார்.  

## தொகுதி
சுக்விந்தர் குமார் *பங்கா சட்டமன்றத் தொகுதியை* பிரதிநிதித்துவப்படுத்துகிறார். *பங்கா சட்டமன்றத் தொகுதியில்* *சிரோமணி அகாலி தளம்* கட்சியின் சார்பில் போட்டியிட்டு வெற்றி பெற்றார். *பஞ்சாப் சட்டமன்ற* உறுப்பினரான ஆம் ஆத்மி கட்சியின் அர்ச்சோட்டை 1893 வாக்குகள் வித்தியாசத்தில் தோற்கடித்தார்.
# மீக் குளிர் குறுமீன்

அளவுடன் ஒப்பீடு (இடதுபுறம்) சிறைபடல்-1 (மீக் குளிர் குறுமீன்ன்)]]  

**மீக் குளிர் குறுமீன்** (*ultra-cool dwarf*) என்பது 2700 கெல்வின் வெப்பநிலைக்கும் குறைவான வெப்பநிலையைக் கொண்ட ஒரு விண்மீன் அல்லது துணை விண்மீனாகும். சிறந்த அறியப்பட்ட எடுத்துக்காட்டுகளில் ஒன்று சிறைபடல்-1 கோள் அமைப்பு ஆகும்.  

அல்ட்ரா-கூல் குள்ளன் என்பது 2,700 K (2,430 °C; 4,400 °F) க்கும் குறைவான வெப்பநிலையைக் கொண்ட ஒரு நட்சத்திர அல்லது துணை நட்சத்திரப் பொருளாகும்.  

கோள்களின் உருவாக்கப் படிமங்கள், அவற்றின் குறைந்த பொருண்மையாலும் அவற்றின் முதனிலைக் கோள்வட்டுகளின் சிறிய அளவாலும் இந்த விண்மீன்கள், மீப்புவிகள், வியாழன் நிறை கோள்களை விட, புதன் அளவு முதல் புவி அளவுக் கோள்கள் வரையிலான புவிநிகர் கோள்களின் பெருந்தொகையை வழங்க முடியும் என்று கூறுகின்றன. ஏழு புவி அளவிலான கோள்களைக் கொண்ட TRAPPIST-1 வகைக் கோள் அமைப்பின் கண்டுபிடிப்பு, இந்தவகை அகந்திரட்சிப் படிமத்தை உறுதிப்படுத்துவதாகத் தோன்றும்.  

அவற்றின் மெதுவான நீரக அணுக்கரு வினைத் தொகுப்பினால், மற்ற வகை குறைந்த பொருண்மை விண்மீன்களுடன் ஒப்பிடும் போது, மீக் குளிர் குறுமீன்களின் ஆயுட்காலம் குறைந்தது பல நூறு பில்லியன் ஆண்டுகள் என மதிப்பிடப்பட்டுள்ளது. அவற்றில் மிகச் சிறியவை சுமார் 12 *டிரில்லியன்* ஆண்டுகள் வாழ்கின்றன. புடவி வயது 13.8 *பில்லியன்* ஆண்டுகள் மட்டுமே என்பதால், அனைத்து மீக் குளிர் குறுமீன்களும் ஒப்பீட்டளவில் இளமையானவை. மாதிரிகள் தங்கள் வாழ்க்கையின் முடிவில் இந்த விண்மீன்களில் மிகச் சிறியவை செம்பெருமீன்களாக விரிவடைவதை விட நீலக் குறுமீன்களாக மாறும் என்று கணிக்கப்பட்டுள்ளது. இன்றுவரை இந்தக் கதிரலைத் தொலைநோக்கிகள் வழி பல நூற்றுக்கணக்கான மீக் குளிர் குறுமீன்களை நோக்கீடு செய்ததில் பன்னிரண்டு கதிரலை உமிழும் மீக் குளிர் குறுமீன்கள் அடையாளம் காணப்பட்டுள்ளன. மீக் குளிர் குறுமீன்களில் தோராயமாக 5-10% கதிரலைகளை வெளியிடுவதாக இந்த ஆய்வுகள் தெரிவிக்கின்றன. இந்த நோக்கீட்டுப் பரப்புரைகள் குறிப்பிடத்தக்க 2பொருண்மை ஜே10475385+2124234 விண்மீன்களை அடையாளம் கண்டுள்ளன. இவை 800-900 கெ வெப்பநிலையைக் கொண்டுள்ளன., இந்தக் கதிரலை உமிழும் பழுப்புக் குறுமீன். 2பொருண்மை ஜே10475385+2124234 என்பது T6.5 பழுப்பு குறுமீனாகும், இது காந்தப்புலத்தை 1.7 கிலோகாசுக்கும் அதிகமான வலிமையுடன் தக்க வைத்துக் கொண்டுள்ளது, இது புவியின் காந்தப்புலத்தை விட 3000 மடங்கு உயர்செறிவு கொண்டுள்ளது.
# சோரா சிங் மான்



**சோரா சிங் மான்** (*Zora Singh Maan*) இந்தியாவைச் சேர்ந்த ஓர் அரசியல்வாதியாவார். 1940 ஆம் ஆண்டு சூன் மாதம் 18 ஆம் தேதியன்று இவர் பிறந்தார். இந்தியாவின் 14ஆவது மக்களவையில் உறுப்பினராக இருந்தார். பஞ்சாப் மாநிலத்தின் பிரோசுப்பூர் தொகுதியை பிரதிநிதித்துவப்படுத்தினார். சிரோமணி அகாலி தளம் அரசியல் கட்சியின் உறுப்பினராக பஞ்சாப் அரசியலில் இயங்கினார்.  

சரப்சித்து கவுர் என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகன்களும் இரண்டு மகள்களும் உள்ளனர். சோரா சிங் மான் 2010 ஆம் ஆண்டு சூன் மாதம் 27 ஆம் தேதியன்று தனது 70 ஆவது வயதில் காலமானார்.
# மிருதங்க சைலேசுவரி கோயில்


**மிருதங்க சைலேசுவரி கோயில்** இந்தியாவின் கேரளாவில் உள்ள கண்ணூர் மாவட்டத்தில் முழக்குன் என்னுமிடத்தில் அமைந்துள்ள ஒரு புகழ்பெற்ற இந்து கோயில் ஆகும். விஷ்ணுவின் ஆறாவது அவதாரமான பரசுராமரால் நிறுவப்பட்டதாக நம்பப்படுகின்ற பண்டைய கேரளாவின் 108 துர்கா கோயில்களில் இதுவும் ஒன்றாகும்.  

## மூலவர்
இக்கோயிலின் மூலவர் மிருதங்க சைலேசுவரி நான்கு கைகளைக்கொண்ட துர்க்கை ஆவார். இரண்டு கைகளில் சங்கும், சக்ரமும் கொண்டுள்ளார். முன் வலது கை பக்தர்களை ஆசீர்வதிக்கும் நிலையிலும், முன் இடது கை இடுப்பில் வைத்துள்ள நிலையிலும் காணப்படுகிறது.  

## வடிவங்கள்
இந்து மதத்தில் துர்க்கையானவர் மூன்று முக்கிய வடிவங்களானமகா துர்க்கை, சண்டிகா, அபராஜிதா என்ற நிலையில் வழிபடப்படுகிறார். மகா துர்க்கையானவர் உக்ரசந்தா, பத்ரகாளி, காத்யாயனி என்ற மூன்று வடிவங்களில் உள்ளார்.
# மசூம் கான்


**மசூம் கான்** ( *Masum Khan*) ( பி. 1604) வங்காளத்தின் ஜமீந்தார் ஆவார். இவர் பரோ-புய்யான் கூட்டமைப்பின் தலைவர் மூசா கானின் மூத்த மகனும் மற்றும் வாரிசும் ஆவார். மேலும், இசா கானின் பேரனுமாவார்.  

## ஆரம்ப வாழ்க்கை மற்றும் குடும்பம்
மசூம் கான் சரயிலில் இருந்து வந்த வங்காள முஸ்லிம் குடும்பத்தில் பிறந்தவர். இவரது தந்தை, மூசா கான் மற்றும் தாத்தா, இசா கான், இருவரும் பரோ-புய்யான் கூட்டமைப்பின் முக்கியத் தலைவர்களாக இருந்தனர். மேலும், இவர்கள் பைசு ராஜ்புத்திரக் குலத்திலிருந்து வந்தவர்கள். வங்காள சுல்தான் கியாசுதீன் மக்மூத் சாவின் திவானாக பணியாற்றுவதற்காக மசூமின் பெரிய தாத்தா பகீரத் அயோத்தியிலிருந்து குடிபெயர்ந்தார். கானின் தாத்தா, காளிதாஸ் கஸ்தானி, திவானாகவும் பணியாற்றினார். மேலும், இப்ராகிம் டேனிசுமந்தின் வழிகாட்டுதலின் கீழ் இஸ்லாத்தை ஏற்றுக்கொண்டு சுலைமான் கான் என்ற பெயரைப் பெற்றார். சுலைமான் சுல்தானின் மகள் சையதா மொமெனா காதுனை மணந்தார். மசூம் கானின் பெரிய பாட்டி, மற்றும் சரயிலின் நிலங்களைப் பெற்றார்.  

## ஆட்சி
ஏப்ரல் 1623 இல் மசூமின் தந்தையின் மரணத்தைத் தொடர்ந்து, முகலாய வங்காளத்தின் சுபாதார் இப்ராகிம் கான் பாத்-இ-சங் மசூம் கானை மூசாவின் தோட்டத்தின் வாரிசாக அங்கீகரித்தார்.  

போர்த்துகீசியர்களுக்கு எதிராக முகலாய இராணுவத்தால் 1632 இல் நடந்த ஹூக்ளி முற்றுகையில் மசூம் கான் பங்கேற்றார். பின்னர், மீண்டும் இவர் 1636 இல் அசாமின் முகலாயர் படையெடுப்பில் பங்கேற்றார்.
# நிதிரானா



***நிதிரானா*** (*Nidirana*) என்பது கிழக்கு மற்றும் தென்கிழக்கு ஆசியாவில் உள்ள தவளைப் (இராணிடே) பேரினமாகும். இவை பொதுவாக **இசைத் தவளைகள்** என்று அழைக்கப்படுகின்றன. இந்த பேரினத்தில் பல சிற்றினங்கள் உள்ளன. இவை முன்னர் *பாபினா* பேரினத்தில் வகைப்படுத்தப்பட்டன. இது இதன் சகோதர இனமாகக் கருதப்படுகிறது.  

## சிற்றினங்கள்
*நிதிரானா* பேரினத்தில் பின்வரும் சிற்றினங்கள் அங்கீகரிக்கப்பட்டுள்ளன:  

- *நிதிரானா அடினோப்ளூரா* <small>(பவுலஞ்சர், 1909)</small>
- *நிதிரானா சாப்பேன்சிசு* <small>(பர்ரெட், 1937)</small>
- *நிதிரானா சோங்கிங்கென்சிசு* <small>மா & வாங், 2023</small>
- *நிதிரானா டவுஞ்சினா* <small>(சாங், 1933)</small>
- *நிதிரானா குவாங்டோங்கென்சிசு* <small>லியு, வான் மற்றும் வாங், 2020</small>
- *நிதிரானா குவாங்சியென்சிசு* <small>மோ, லியு, ஹுவாங், லியாவ் மற்றும் வாங், 2021</small>
- *நிதிரானா ஹைனானென்சிசு* <small>(பீ, யே மற்றும் ஜியாங், 2007)</small>
- *நிதிரானா லீஷானென்சிசு* <small>லி, வெய், சூ, குய், ஃபீ, ஜியாங், லியு மற்றும் வாங், 2019</small>
- *நிதிரானா லினி* <small>(சௌ, 1999)</small>
- *நிதிரானா மங்வேனி* <small>லியு, குய் மற்றும் ஒய்.-ஒய். வாங், 2020</small>
- *நிதிரானா நான்குனென்சிஸ்* <small>லியு, ஜெங், வாங், லின், லியு மற்றும் வாங், 2017</small>

- *நிதிரானா ஆக்ஸிடென்டலிசு* <small>லியு, யாங் மற்றும் வாங், 2020</small>
- *நிதிரானா ஒகினவனா* <small>(போட்ஜெர், 1895)</small>
- *நிதிரானா ப்ளூராடென்* <small>(பவுலஞ்சர், 1904)</small>
- *நிதிரானா ஷிவந்தஷானென்சிசு* <small>சென், பெங், லி மற்றும் லியு, 2022</small>
- *நிதிரானா சியாங்கிகா* <small>லியு மற்றும் வாங், 2020</small>
- *நிதிரானா யாயோகா* <small>லியு, மோ, வான், லி, பாங் மற்றும் வாங், 2019</small>
- *நிதிரானா யே* <small>வீ, லி, லியு, செங், சூ மற்றும் வாங், 2020</small>
- *நிதிரானா நோடிஹிங்* <small>போருவா, தீபக் & தாஸ், 2023</small>
# அர்மீட் சிங் சாந்து


**அர்மீட் சிங் சாந்து** (*Harmeet Singh Sandhu*) இந்தியாவைச் சேர்ந்த ஓர் அரசியல்வாதியாவார். சிரோமணி அகாலி தளம் அரசியல் கட்சியின் உறுப்பினராக பஞ்சாப் அரசியலில் இயங்கினார். 2002 ஆம் ஆண்டு வரை பஞ்சாப் சட்டப் பேரவையில் சட்டமன்ற உறுப்பினராகப் பணியாற்றினார். காதூர் சாகிப் சட்டமன்றத் தொகுதியிலிருந்து இவர் தேர்ந்தெடுக்கப்பட்டார்.  

அர்மீட் சிங் சாந்து 2002 ஆம் ஆண்டில் தர்ன் தரன் தொகுதியிலிருந்து இருந்து பஞ்சாப் சட்டப் பேரவைக்கு சுயேச்சை வேட்பாளராகத் தேர்ந்தெடுக்கப்பட்டார். 2007 ஆம் ஆண்டில் இவர் அகாலி தள வேட்பாளராக தர்ன் தரனில் இருந்து வெற்றிகரமாகப் போட்டியிட்டார். 2011 ஆம் ஆண்டு சூன் மாதத்தில் தலைமை நாடாளுமன்ற செயலாளராக நியமிக்கப்பட்டார். 2012 ஆம் ஆண்டில் பஞ்சாப் சட்டமன்றத்திற்கு மீண்டும் தேர்ந்தெடுக்கப்பட்டார்.
# பர்தாப் சிங் சங்கர்



**பர்தாப் சிங் சங்கர்** (*Partap Singh Shankar*) இந்தியாவைச் சேர்ந்த ஓர் அரசியல்வாதியாவார். குருத்வாரா சீர்திருத்த இயக்கத்தின் தீவிர உறுப்பினராக இருந்தார்.  

சலந்தரில் உள்ள சரிகார் கிராமத்தில் பர்தாப் சிங் சங்கர் பிறந்தார். சலந்தரில் பஞ்சாப் ராணுவத்தில் வைசுராயாக பணியாற்றினார். 1923 மற்றும் 1926 ஆம் ஆண்டுகளில் நடைபெற்ற பஞ்சாப் சட்டமன்றத் தேர்தல்களில் சலந்தர் (சீக்கிய-கிராமப்புற) தொகுதியில் இருந்து வெற்றி பெற்றார்.
# 2023 ஆந்திரப் பிரதேச ரயில் விபத்து


**2023 ஆந்திரப் பிரதேச ரயில் விபத்து** 29 அக்டோபர் 2023 அன்று, தென்னிந்தியாவின் ஆந்திரப் பிரதேச மாநிலத்தில் விஜயநகரம் மாவட்டத்தில் ஏற்பட்டது. இரண்டு பயணிகள் ரயில்கள் மோதிக்கொண்டதில் குறைந்தது 14 பேர் கொல்லப்பட்டனர். சுமார் 50 பேர் காயமடைந்தனர். இயக்கத்தில் இருந்த ரயில் மற்றொரு நின்று கொண்டிருந்த பயணிகள் ரயிலின் மூன்று பெட்டிகள் மீது மோதியதால் தடம் புரண்டு இவ்விபத்து ஏற்பட்டது.  

## நிகழ்வு
29 அக்டோபர் 2023 அன்று, மாலை 07:00 மணியளவில் (13:30 கி.இ.நே) ஹவுரா - சென்னை முதன்மை வழித்தடத்தில் இவ்விபத்து நிகழ்ந்தது. விசாகப்பட்டினம்- பலாசா விரைவு இரயிலின் மீது ஆந்திரப் பிரதேசத்தின் விசாகப்பட்டினத்திலிருந்து ஒடிசாவின் ராயகடாவிற்குப் பயணித்துக்கொண்டிருந்த பயணிகள் ரயில் மோதி மேல்நிலை கம்பிவடம் உடைந்து விசாகப்பட்டினம்- பலாசா விரைவு இரயிலின் மூன்று பெட்டிகள் தடம் புரண்டன. கந்தகப்பள்ளி மற்றும் அலமண்டா ரயில் நிலையங்களுக்கு இடையே இந்த மோதல் ஏற்பட்டது இதன் விளைவாக பலாசா பயணிகளின் மூன்று பெட்டிகள் மற்றும் ராயகடா பயணிகள் இரயில் உந்துப் பொறி மற்றும் இரண்டு பெட்டிகள் கடுமையாக சேதமடைந்தன. இதன் விளைவாக குறைந்தது 14 பேர் கொல்லப்பட்டனர் மற்றும் 50 பேர் காயமடைந்தனர்.  

## மீட்பு நடவடிக்கைகள்
தேசிய பேரிடர் மீட்பு படையினர், காவல்துறையினர் மற்றும் ரயில்வே ஊழியர்கள் மீட்பு பணியில் ஈடுபட்டனர். பழுதடைந்த பெட்டிகளை அகற்றுவதற்காக கனரக பாரந்தூக்கிகள் தளத்தில் நிறுத்தப்பட்டன.  

இரண்டாவது ரயிலின் "மிகை சமிக்ஞையால்" ஏற்பட்ட "மனிதப் பிழை" மோதலுக்கு வழிவகுத்ததாக இந்திய கிழக்கு கடற்கரை தொடருந்து மண்டலத்தின் தலைமை மக்கள் தொடர்பு அதிகாரி பிசுவஜித் சாகூ தெரிவித்தார் இச்சம்பவம் குறித்து இந்திய ரயில்வேயின் முதற்கட்ட விசாரணையில், ராயகடா பயணிகள் ரயில் இரண்டு குறைபாடுள்ள தானியங்கி சமிக்ஞைகளை விதிமுறைகளை மீறி கடந்து சென்றதால் இவ்விபத்து நிகழ்ந்ததாகக் கண்டறியப்பட்டது. மேலும் மோதியதற்கு அதன் ஓட்டுநர் மற்றும் உதவி ஓட்டுநர் பொறுப்பேற்றனர். கொல்லப்பட்டவர்களில் இரு பணியாளர்களும் அடங்குவர்.  

விபத்தைத் தொடர்ந்து, 33 ரயில்கள் ரத்து செய்யப்பட்டதோடு 22 ரயில்கள் மாற்றுப்பாதைகளில் திருப்பி விடப்பட்டன. பின்னர், 20 மணி நேரத்திற்குள் ரயில் பாதை சீரமைக்கப்பட்டு, ரயில் சேவைகள் மீண்டும் தொடங்கப்பட்டன.  

## நிவாரணம்

பிரதமரின் தேசிய நிவாரண நிதியில் இருந்து இறந்தவர்களின் ஒவ்வொரு குடும்பத்திற்கும் 2 இலட்சம் மற்றும் காயமடைந்த ஒவ்வொருவருக்கும் ரூ.50,000 வழங்கப்படும் என பிரதமர் அலுவலகம் அறிவித்துள்ளது.
# சோட்டோ சோனா மசூதி


**சோட்டோ ஷோனா** (*Choto Sona Mosque*) (சிறிய தங்க மசூதி ) என்பது வங்காளதேசத்தின்சபாய் நவாப்கஞ்ச் மாவட்டத்தில் அமைந்துள்ளது. மசூதி கோட்வாலி வாயிலுக்கு தெற்கே சுமார் 3 கிலோமீட்டர் (1.9 மை) தொலைவிலும், பிரோசுபூரிலுள்ள முகல் தகாகானா வளாகத்தின் தென்கிழக்கே 0.5 கிலோமீட்டர் (0.31 மை) தொலைவிலும் அமைந்துள்ளது.  

## வரலாறு

இந்த மசூதி வங்காள சுல்தான் அலாவுதீன் உசைன் ஷா ஆட்சியின் போது கி.பி.1493 மற்றும் 1519 க்கு இடையில் கட்டப்பட்டது. மசூதியின் பதினைந்து குவிமாடங்கள் ஒரு காலத்தில் தங்கத்தால் பூசப்பட்டதால், மசூதிக்கு *சோட்டோ ஷோனா மஸ்ஜித்* ( சிறிய தங்க மசூதி ) என்று பெயர் வந்தது. வங்காளதேச அரசாங்கத்தின் தொல்பொருள் மற்றும் அருங்காட்சியகத் துறையின் பாதுகாப்பின் கீழ் இந்த மசூதி பாதுகாக்கப்பட்ட நினைவுச்சின்னங்களில் ஒன்றாகும். கட்டிடத்திற்கு அதன் பெயரைக் கொடுத்த தங்க முலாம் இப்போது இல்லை. வடக்கிலிருந்து தெற்கே 43.5 மீ கிழக்கிலிருந்து மேற்காக 42 மீ பரப்பளவைக் கொண்ட மசூதி வளாகம், முதலில் வெளிப்புறச் சுவரால் சூழப்பட்டிர்ந்தது. (இப்போது மீட்டெடுக்கப்பட்டுள்ளது) கிழக்குப் பக்கத்தின் நடுவில் ஒரு நுழைவாயிலும் இருந்தது.  

## வடிவமைப்பு

செங்கல் மற்றும் கற்களால் கட்டப்பட்ட இந்த மசூதி, வடக்கிலிருந்து தெற்கு மற்றும் கிழக்கிலிருந்து மேற்கு வரை வெளிப்புற பரிமாணங்களைக் கொண்ட ஒரு செவ்வக வடிவத்தை உருவாக்குகிறது. நான்கு சுவர்களும் வெளிப்புறமாகவும், ஓரளவிற்கு உள்புறமாகவும் கிரானைட் கற்களால் அலங்கரிக்கப்பட்டுள்ளன. 1897 ஆம் ஆண்டு பூகம்பத்தால் ஏற்பட்ட அழிவுக்குப் பிறகு மேற்கொண்டுவரும் பராமரிப்புப் பணிகள் காரணமாக மேற்குச் சுவரின் தெற்குப் பகுதியிலிருந்த கற்கள் மறைந்துவிட்டன. கட்டிடத்தின் நான்கு வெளிப்புற கோணங்களும் பலகோண கோபுரங்களுடன் பலப்படுத்தப்பட்டுள்ளன. மூலைகள் வளைவாகவும், கூரையிலிருந்து மழை நீரை வெளியேற்றும் வகையில் கல் சாக்கடைகளைக் கொண்டுள்ளன. கிழக்கு முகப்பில் ஐந்து வளைவு கதவுகளும், வடக்கு மற்றும் தெற்கு சுவர்களில் தலா மூன்று கதவுகளும் உள்ளன. கிழக்குச் சுவரில் உள்ள ஐந்து வளைவுப் பாதைகளுக்கு ஏற்ப, மேற்குச் சுவரில் ஐந்து அரை வட்ட மிஹ்ராப்கள் உள்ளன. இந்த மிஹ்ராப்களில் பெரும்பாலானவற்றின் கற்கள் மறைந்துவிட்டன.  

## அலங்காரம்
நுழைவாயிலுக்கு கிழக்கே 14.5 மீ தொலைவில், குரானின் வசனங்கள் மற்றும் கடவுளின் சில பெயர்கள் பொறிக்கப்பட்ட இரண்டு கல்லறைகளைக் கொண்ட ஒரு கல் மேடை உள்ளது. இங்கு புதைக்கப்பட்டவர் யார் என்று தெரியவில்லை. இவை மசூதியைக் கட்டிய வாலி முகமது மற்றும் அவரது தந்தை அலி ஆகியோரின் கல்லறைகள் என்று வரலாற்றாளர் கன்னிங்ஹாம் கூறுகிறார்.
# சிரக்கக்காவு பகவதி கோயில்

**சிரக்கக்காவு பகவதி கோயில்** இந்தியாவில் கேரளாவில் உள்ள பழமையான தேவி கோயில்களில் ஒன்றாகும்.  

இந்தக்கோயிலின் மூலவர் காளி தேவி ஆவார். அவர் திருகுணாத்மிகா எனப்படுகின்ற மூன்று வடிவங்களில் வழிபடப்படுகிறார். கொடுவல்லி ஆற்றில் சுயம்புவாக அம்மன் கண்டுபிடிக்கப்பட்ட பிறகு கோலத்திரி மன்னன் சிரக்கல் ராஜாவால் இக்கோயில் கட்டப்பட்டது. ஆதலால் இக்கோயில், சிரக்கக்காவு என்று புகழ் பெற்றது.  

## துணைத்தெய்வங்கள்
இக்கோயிலில் குண்டூர் கோட்ட வானவர், இளங்கருமகன், பூதாடி ஆகியோர் ஒரே சன்னதியில் துணைத்தெய்வங்களாக உள்ளனர். நாலம்பலத்திற்கு வெளியில் கோயிலின் தென்மேற்கு மூலையில் நாகராஜா, நாககன்னிகா, சித்திரக்கூடம் ஆகியவற்றைக் கொண்ட சர்ப்பக்காவு எனப்படுகின்ற பாம்பிற்கான சன்னதி உள்ளது.  

## திருவிழா
இக்கோயில் திருவிழா ஒவ்வொரு ஆண்டும் மேடம் மாதத்தின் 9-12 நாட்களில் (ஏப்ரல் 22 முதல் 25 வரை) கொண்டாடப்படுகிறது. அடுத்து தெய்யம் மூன்று நாள் விழாவாகக் கொண்டாடப்படுகிறது.  

## முக்கியமான நாட்கள்
சிங்கம்- உத்ராடம் - நீரா ஆகோஷம், நவராத்தி, சரசுவதி பூசை, கிரந்த பூசை, வாகன பூசை, வித்யாரம்பம், தனு 9- மண்டல பூசை - சுத்துவிளக்கு மகரம்- பிரதிஷ்டை தினம் மேடம் 9-12 விழா- திரா விழா உள்ளிட்டiவ முக்கியமான நாட்களாகும்.  

## திருப்பணி
கோயில், சுமார் 800 ஆண்டுகள் பழமையானதாகக் கருதப்படுகின்றது. அண்மையில் கருவறை புதுப்பிக்கப்பட்டது. 2000ஆம் ஆண்டில் அஸ்தபந்த கலசத்துடன் அமைக்கப்பட்டது.
# அமரங்காவு


**அமரங்காவு** என்பது கேரள மாநிலம், இடுக்கி மாவட்டத்தில், தொடுபுழா நகராட்சியில், கோலனி என்னுமிடத்தில் அமைந்துள்ள, வனதுர்கா தேவி கோயிலாகவும், புனித தோப்பாகவும் உள்ளது. இடுக்கி மாவட்டத்திலுள்ள மிகப்பெரிய புனிதமான தோப்பு என்ற பெயரை இது பெற்றுள்ளது. இது 3 ஏக்கர் பரப்பளவில் உள்ளது. இங்கு பல்லுயிர் வளம் நிறைந்து காணப்டுகிறது.
# நிதிரானா நோதிகிங்


**நிதிரானா நோதிகிங்** (*Nidirana noadihing*) என்பது *இராணிடே* குடும்பத்தில் உள்ள ஒரு தவளை சிற்றினமாகும். இது இந்தியாவின் அருணாச்சலப் பிரதேசத்தில் காணப்படுகிறது. இந்தியாவிலிருந்து *நிதிரானா* பேரினத்தில் பதிவு செய்யப்பட்ட முதல் சிற்றினம் இது என்று கூறப்படுகிறது. மாதிரிகள் சேகரிக்கப்பட்ட நோவா-திகிங் ஆற்றின் காரணமாக சிற்றினப் பெயர் இடப்பட்டது. இசைத் தவளை வகையினைச் சார்ந்த நோவா-திகிங் தவளை இதன் அளவு, முட்டை வடிவ கால் முனை, முதுகில் உள்ள நுண்முண்டு மற்றும் தனித்துவமான அழைப்பு காரணமாக மற்ற *நிதிரானா* சிற்றினங்களிலிருந்து வேறுபடுகிறது.
# உடுமலைப்பேட்டை வருவாய் கோட்டம்


**உடுமலைப்பேட்டை வருவாய் கோட்டம்** (*Udumalaipettai division*) என்பது இந்தியாவின், தமிழ்நாட்டின், திருப்பூர் மாவடத்தில் உள்ள ஒரு வருவாய் கோட்டம் ஆகும். 2011 ஆண்டு மக்கள் தொகை கணக்ககெடுப்பின்படி உடுமலைப் பேட்டை வருவாய் கோட்டத்தின் மக்கள் தொகை 4,21,567 ஆகும். இது வட்டம், மடத்துக்குளம் வட்டங்களை உள்ளடக்கியதாக 1,672 கி.மீ<sup>2</sup> பரப்பளவில் உள்ளது.
# கே. கல்யாணசுந்தரமையர்

**கே. கல்யாணசுந்தரமையர்** ( *K. Kalyanasundaramier*) அல்லது கல்யாணசுந்தரம் ஐயர் இந்தியாவின் தமிழ்நாடு மாநிலத்தின் தஞ்சாவூரைச் சேர்ந்த முன்னணி வழக்கறிஞரும், கொடையாளரும், அரசியல்வாதியும் ஆவார்.  

இவர் 1892 முதல் 1897 வரை சட்ட மேலவையில் உறுப்பினராகப் பணியாற்றினார்.  

## ஆரம்பகால வாழ்க்கை
இவர் 1840 ஆண்டில் எங்கு பிறந்தார் என்பது தெரியவில்லை. இவர் தனது தந்தையை மிக இளம் வயதிலேயே இழந்தார். இவரது தாயார் அலமேலு அவர்களின் சொந்த கிராமமான கதிராமங்கலத்தில் வளர்க்கப்பட்டார் என்று நம்பப்படுகிறது. இவரது தலைப்பெழுத்து கே. என்பது அவரது சொந்த கிராமத்தின் முதல் எழுத்தைக் குறிக்கிறது.  

கடுமையான உழைப்பின் மூலம் இவர் சட்டப் படிப்பை படித்து முடித்தார். தாமதமாக சட்டப் பயிற்சியில் சேர்ந்தாலும் கதிராமங்கலம், நன்னிலம் ஆகிய கிராமங்களில். தஞ்சையில் முன்னணி வழக்கறிஞராகத் திகழ்ந்தார். 1891 இல், தஞ்சையில் ஒரு புதிய பள்ளிக்காக தனது நிலத்தை நன்கொடையாக வழங்கினார். அதன் பின்னர் அப்பள்ளிக்கு கல்யாணசுந்தரம் மேல்நிலைப் பள்ளி என்று இவரது பெயரிடப்பட்டு இன்னும் இயங்கி வருகிறது. இவர் டாக்டர் டாக்டர் உ. வே. சுவாமிநாத ஐயரின் நம்பிக்கைக்குரியவராகவும் நல்ல நண்பராகவும் இருந்தார். சுவாமிநாத ஐயரின் சுயசரிதை என் சரித்திரம், ஆகியவற்றில் இவருடன் உள்ள நட்பை எழுதியுள்ளார். 1892 இல் கதிராமங்கலத்தில் கல்யாணசுந்தரமையர் புதிதாகக் கட்டப்பட்ட இல்லத்தின் கிரஹப்பிரவேசத்தில் கலந்துகொள்ள உ. வே. சாமிநாத ஐயர் சென்றதையும் குறிப்பிடுகிறது.  

### அரசியல் வாழ்க்கை
1892 இல், தமிழ்நாடு சட்ட மேலவைக்கு இராவ் பகதூர், ச.அ. சாமிநாத ஐயரை விட கே. கல்யாணசுந்தரமையர் நகராட்சித் தொகுதியில் இருந்து பரிந்துரைக்கப்பட்டார்..இவர் அடுத்த 3 பருவங்களுக்கு அதே பதவிலிருந்து பரிந்துரைக்கப்பட்டார். இவர் 1897 வரை அதே சட்டமன்றத்தில்  பணியாற்றினார். இவர் 1893 இல், இராவ் பகதூர் எஸ்.ஏ. சாமிநாத ஐயருக்குப் பிறகு தஞ்சை நகராட்சி மன்றத் தலைவரானார். இவர் கதிராமங்கலத்தில் உள்ள *தட்சிண திருப்பதி வெங்கடேசப் பெருமாள் கோயிலில்* ஒரு மண்டபத்தினை இவரின் அன்னையின் பெயரில் அமைத்தார். கதிராமங்கலத்தில் ஆங்காங்கு ஒரு  
சில கிணறுகளை பொது மக்கள் பயன்பாட்டிற்கு தோண்டினார். இவரது கிராமத்திலிருந்து பிரதான சாலையான கும்பகோணம்-மாயவரம் சாலை வரை இவர் தனது சொந்த பணத்தில் சாலை அமைத்தவர் என்று பெயர் பெற்றவர் ஆவார்.  

## குடும்ப வாழ்க்கை
இவருக்கு இரண்டு மகன்கள். அவர்களில் ஒருவர் கே. இராமரத்தினம் ஐயர், பி.ஏ. என்பவரும் மற்றொருவர் கே.பாலசுப்ரமணியம் ஐயர் என்பவரும் ஆவார்கள். இவரது மகனான கே. இராமரத்தினம் ஐயர் ஒரு தமிழறிஞர் ஆவார். அவர் குறுந்தொகைக்கு முந்தைய நவீனகால விளக்கத்தை எழுதினார். இவர் 1930 ஏப்ரல் முதல் திசம்பர் வரை சேசாசலம் ஐயர் எழுதிய கலாநிலையம் வார இதழில் திருத்தப்பட்டு வெளியிடப்பட்டது.  

கல்யாணசுந்தரமையர் 1890 இன் பிற்பகுதியில் தனது 54வது வயதில் காலமானார்.
# ஷாட் பூட் திரீ


**ஷாட் பூட் திரீ** (*Shot Boot Three*) என்பது 2023 இல் வெளிவந்த குழந்தைகளுக்கான இந்தியத் தமிழ்த் திரைப்படமாகும். இத்திரைப்படத்தை அருண் வைத்தியநாதன் எழுதி, இயக்கி தயாரித்திருந்தார். இத்திரைப்படத்தில் சினேகா, வெங்கட் பிரபு ஆகியோர் முக்கியக் கதாபாத்திரங்களில் நடித்திருந்தனர். யோகி பாபு, சிவாங்கி கிருஷ்ணகுமார், பூவையார், பிரணிதி, கைலாஷ் ஹீட், வேதாந்த் வசந்த் ஆகியோர் துணைக் கதாபாத்திரத்தில் நடித்திருந்தனர்.  

## கதைச்சுருக்கம்
குழந்தைகளுக்கான திரைப்படம் பற்றிய கதைக்களமாகும்.  

## நடிகர்கள்

## தயாரிப்பு
திரைப்படம் செப்டம்பர் 2021 இல் *ஷாட் பூட் 3 என்ற* தலைப்பில் அறிவிக்கப்பட்டது. திரைப்படத்தின் ஒளிப்பதிவை சுதர்சன் சீனிவாசனும், படத்தொகுப்பை பரத் விக்ரமனும் மேற்கொண்டுள்ளனர்.  

## பாடல்கள்
இத்திரைப்படத்திற்கு ராஜேஷ் வைத்யா இசையமைத்திருந்தார்.  

## வெளியீடு
திரைப்படம் 6 அக்டோபர் 2023 அக்டோபர் 6 அன்று வெளியிடப்பட்டது.  

## வரவேற்பு
*தி டைம்ஸ் ஆஃப் இந்தியாவைச்* சேர்ந்த லோகேஷ் பாலச்சந்திரன் படத்திற்கு 5 நட்சத்திரங்களில் 3 மதிப்பெண்களை அளித்து, "குழந்தைகளுக்கான இதயத்தைத் தூண்டும் கதை" என்று எழுதினார்.  

## பாராட்டுகள்
| ICAFF - பன்னாட்டுத் துணை விலங்குத் திரைப்பட விழா (2022) | சிறந்த திரைப்படம் | வெற்றி |  |
| --- | --- | --- | --- |
| அட்லாண்டா குழந்தைகள் திரைப்பட விழா (2023) | சிறந்த திரைப்படம் | வெற்றி |  |
| பன்னாட்டு மோசன் பிக்சர் விருதுகள் | சிறந்த திரைப்படம் | வெற்றி |  |
| நேபாளப் பண்பாட்டு பன்னாட்டுத் திரைப்பட விழா (2023) | சிறந்த திரைப்படம் | வெற்றி |  |
| CHINH இந்தியா குழந்தைகள் திரைப்பட விழா | சிறந்த திரைப்படம் | இறுதிப் போட்டியாளர் |  |
| சிஃப்-செர்பெஸ்ட் பன்னாட்டுத் திரைப்பட விழா (2022) | சிறந்த திரைப்படம் | அரையிறுதி | } |
# 2பொருண்மை ஜே18352154–3123385



**2பொருண்மை ஜே 18352154−312338** *(MASS J18352154−3123385)* பெரும்பாலும் 2பொருண்மை ஜே1835 என்றே சுருக்கப்பட்டது, இது புவியிலிருந்து 27 ஒளி ஆண்டுகள் தொலைவில் உள்ள ஒரு இரும செங்குறுமீன் அமைப்பாகும். 2010 இல் ஜே.டி. கிர்க்பாட்ரிக் குழுவினர் இதன் உயர் சரியான இயக்கம் அளவை வழி இது முதலில் தெரிவிக்கப்பட்டது. பின்னர் அது 2015, ஜூன் 10 அன்று அதன் எக்சுக்கதிர் கதிர்வீச்சிலிருந்து தற்சார்பாகக் கண்டுபிடிக்கப்பட்டது. மேலும் ஆய்வில், M6.5, M8 ஆகிய கதிர்நிரல் வகை இயல்புகளைக் கொண்ட இது இரும விண்மீனாக இருப்பதைக் காட்டுகிறது. இவை 1,400-1,800 ஆண்டுகளில் ஒன்றையொன்று சுற்றி வருகின்றன. மேலும் 1968 ஆம் ஆண்டின் நடுப்பகுதியில் நிலையான சரியான இயக்கத்தை எடுத்துக் கொண்டு அவற்றின் நெருங்கிய புள்ளியை அடைந்தன. அவற்றின் நெருங்கிய அணுகுமுறையின் போது, அவை 2 வில்நொடிகளின் தற்போதைய பிரிப்புடன் ஒப்பிடும்போது, 0.1 வில்நொடிக்கும் குறைவாகவே பிரிக்கப்பட்டுள்ளன.  

A, B ஆகியவை முறையே 12.5 மற்றும் 13 பருமைகள் இருந்தபோதிலும், விண்மீன் மையத்திலிருந்து 15 பாகைக்கும் குறைவான தொலைவில் ஒப்பீட்டளவில் அடர்த்தியான விண்மீன் புலத்திற்கு முன்னால் இருப்பதால், புவிக்கான அவற்றின் அருகாமை 2015னஆம் ஆண்டுவரை கவனிக்கப்படவில்லை.  

2பொருண்மை ஜே1835A ஒரு சுடருமிழ்வு விண்மீனாக இருக்கலாம். பல ஒத்த குறைந்த பொருண்மை விண்மீன்கள் சுடருமிழ்வதாக அறியப்படுகின்றன. எவ்வாறாயினும், 2015 ஆம் ஆண்டில் இது நேரடியாக சுடருமிழ்வதைக் காண முடியவில்லை.  

பிரிப்பில் 19 ஆவது பருமை கொண்ட விண்மீன் 2பொருண்மை ஜே1835 ஐப் போன்ற சரியான இயக்கத்துடன், அருகாமையில் காணப்பட்டது, ஆனால் அதன் சரியான இயக்கம் 2பொருண்மை ஜே1835 அளவுக்கு அதிகமாக இல்லாததால் இது தொடர்பு கொண்டிருக்காது. அதன் மங்கலான இதன் கதிர்நிரல் வகையைத் தீர்மானிக்க போதுமான தரவும் கிடைக்கவில்லை.
# கிளீசே 357



**கிளீசே 357** *(Gliese 357)* ( **357** **GJ 357**எனவும் அழைக்கப்படுகிறது) என்பது வழக்கத்திற்கு மாறாக குறைந்த கரும்புள்ளிச் செயல்பாட்டைக் கொண்ட M-வகை முதன்மை வரிசை விண்மீனாகும் . இது சூரிய குடும்பத்தில் இருந்து 31 ஒளி ஆண்டுகள் தொலைவில் அமைந்துள்ளது. இந்த அமைப்பு நீர்பாம்பு விண்மீன் தொகுப்பின் ஒரு பகுதியாகும். அவற்றில் ஒன்று, கிளீசே 357 டி, சுற்றுச்சூழலின் வாழக்கூடிய மண்டலத்திற்குள் உள்ள " மீப்புவி " என்று கருதப்படுகிறது.  

**கிளீசே 357 b,** **357** **c** கோள்கள் 3:7 சராசரி இயக்க ஒத்திசைவுக்கு அருகில் உள்ளன. ஒத்திசைவுத் தொடர் வெளிப்புற, குளிர்ந்த மீப்புவி ஒத்த கோள்களில் இருந்து கிளீசே **357** **d** இடைவெளியையும் கடக்கிறது. ஒத்திசைவுகள் எளிமையானவை, கிளீசே 357 தோராயமாக வாழ்வதற்கு மிகவும் பொருத்தமான கோளைக் கொண்டிருக்கலாம். இதன் வட்டணைக் காலம்27.5 நாள். இது கிட்டத்தட்ட புவியினை ஒத்த பாயம், செவ்வாய் அளவுக்கும் குறைவாக கோள் 2:1 வட்டணைக் கால விகிதத்தில் GJ 357 சி கோளையும் 2:3 வட்டணைக் வ்கால விகிதத்தில் கருதுகோள்நிலை HZ பாறைக்கோள் ஒன்றையும் சுற்றிவரலாம்.